ଜଗତସିଂହପୁର ୧୮/୯ଃ ଜଗତସିଂହପୁର ଥାନାରେ ଏସପି ଓ.ଆର. ପ୍ରକାଶ ଦୁଇ ପୋଲିସ୍ କର୍ମଚାରୀ ଏଏସଆଇ ରବୀନ୍ଦ୍ର ନାଥ ସେନାପତି ଏବଂ ଓଏପିଏଫ ଶିବ ଯାନୀଙ୍କୁ ନିଲମ୍ବିତ କରିଛନ୍ତି। । ଗତ ୪ ଦିନ ତଳେ ସାମାନ୍ୟ ଘଟଣାରେ ସଦର ଥାନା ଓଡ଼ିଶା ଗାଁର ଲିଙ୍ଗରାଜ ଦାସ ନାମକ ଜଣେ ଯୁବକଙ୍କୁ ରାତି ଅଧରେ ଘରୁ ଉଠାଇ ଆଣିବା ସହ ହାଜତ ଭିତରେ ପଶାଇ ନିସ୍ତୁକ ମାଡ଼ ମାରି ଗୁରୁତର କରିଥିଲେ । ଗୁରୁତର ଅବସ୍ଥାରେ ସଂପୃକ୍ତ ଯୁବକ ଏବେ ଜଗତସିଂହପୁରର ମୁଖ୍ୟ ସ୍ବାସ୍ଥ୍ୟ କେନ୍ଦ୍ରରେ ଚିକିତ୍ସିତ ହେଉଛନ୍ତି । ଏହି ଘଟଣା ଗଣମାଧ୍ୟମରେ ପ୍ରକାଶ ପାଇବା ପରେ ଏସପି ଏହାର ତଦନ୍ତ କରି ଏହି ଦୁଇ କର୍ମଚାରୀଙ୍କୁ ନିଲମ୍ବନ କରିଥିବାର ଜଣା ଯାଇଛି । ଆରପଟେ ଅନ୍ୟ ଅଭିଯୁକ୍ତ ପୋଲିସ କର୍ମଚାରୀ ପିଏସଆଇ ରଶ୍ମିରଞ୍ଜନ ମଲ୍ଲିକଙ୍କର ତଦନ୍ତ ଚାଲିଥିବାର ଏସପି ସୂଚନା ଦେଇଛନ୍ତି ।
